03.10.2022
Аԥсны Аҳәынҭқарра Ахада Аслан Бжьаниа аиԥылара мҩаԥигеит ареспубликаҟны амобилизациатә зыҟаҵара аиӷьтәразы заатәи ахәшьареи абжьгарақәа разырхиареи рымҩаԥгара иазку аусуратә гәыԥ ахантәаҩы, аԥыза-министр ихаҭыԥуаҩ Сергеи Пустовалов далархәны.
Сергеи Пустовалов аҳәынҭқарра Ахада адырра ииҭеит ҳазҭагылоу аамҭазы иақәнагоу аилазаарақәа имҩаԥыргаз аусуразы.
Аиԥылара далахәын Ахада Иадминистрациа Анапхгаҩы Џьансыхә Нанба.